Kapa induak

Kapa induak (bahaso Inggirih: aircraft carrier) adolah sebutan untuak kapa porang  nan mamuek banyak pasawat tempur.  Tugasnyo iyolah mamindahkan kakuatan udaro ka dalam armada angkatan lauik sabagai pandukuang operasi-operasi angkatan lauik. Salain tu digunoan juo sabagai pusek komando operasi dan sabagai kakuatan detterence atau maágiah efek gentar pado lawan. Sabagai kapa lauik nan mambao kapa tabang, kapa induak punyo fleksibilitas tempur nan labiah tinggi dibanding jinih kapa parang lainnyo. Salain kagunoan tempur, kapa induak punyo juo fungsi-fungsi lain ajak pangintaian, superioritas udaro, atau maágiah bantuan. Pado Tsunami Aceh taun 2004, Angkatan Lauik Amerika Sarikat manurunkan 1 kapa induaknyo iyolah USS Abraham Lincoln guno maágiah bantuan kamanusiaan kapado para korban, mancari urang-urang hilang, dan mangangkuik jenazah-jenazah korban.

Carito

Kapa induak partamo kali digunoan dek Angkatan Lauik Inggirih, namun hinggo manjolang parang dunia kaduo nagara-nagara barat tamasuak Amerika Sarikat masih enggan manggunokannyo sabagai kakuatan Angkatan lauik utamo. Konsep konvensional armada angkatan lauik saat tu didominasi dek Kapa jelajah berat, Kapa jelajah, Kapa perusak (destroyer) dangan ukuran meriam nan cukuik godang hal iko memang disababkan bahwa kapa induak dipandang cukuik rentan dan riskan bilo digunoan dalam operasi maritim.

Iyolah Angkatan Lauik Kakaisaran Jopang (Kaigun) nan manggunoan kapa Induak sacaro efektif pado awal Parang Dunia II. Akibat parjanjian maritim antaro Inggirih, Amerika dan Jopang saroto Parancih dan Jerman disepakati rasio tonase 5:5:3:1,5:1,5 untuak Amerika Sarikat, Inggirih, Jopang, Parancih dan Jerman mambuek Jopang mangakalinyo dangan mambuek kapa induak ukuran sadang tapi longkok jo kakuatan udaro nan mamatikan sakalipun manuai kamarahan dari pihak militer inyo sandiri. Bukti dari rekayaso Jopang iyolah serangan ateh Pearl Harbour 9 Desember 1941 nan manyadarkan Barat akan fungsi kapa induak nan dapek malakuan serangan mamatikan ateh instalasi sasaran lawan. Saat mulainyo Perang Pasifik, Jopang punyo 6 kapa induak iyolah Akagi, Kaga, Soryu, Hiryu, Shokaku, dan Zuikaku, dan 2 kapa induak ringan iyolah Hosho dan Ryujo. Jopang kahilangan 4 kapa induaknyo pado Partampuran Midway, iyolah Akagi, Kaga, Soryu, dan Hiryu. Sojak saat itu, ofensif-ofensif Jopang manggunoan kapa induak alah dihantian dan manjadi indak bararti lagi.

Etimologi 
"CV" merupoan kode untuak kapa induak. Tapi urang salalu mangiro jiko sojak awal, CV iyolah kapendekan dari "Carrier Vessel" iyolah "Kapa lauik pangangkuik (kapa tabang)".

Namun, "C" artinyo "Cruiser" alias kapa panjalajah. Sadangkan "V" iyolah "Voler" bahaso Parancih untuak "Tabang" dan marupoan kode untuak kapa tabang.
Sahinggo arti sabananyo "CV" itu iyolah Kapa lauik panjalajah pambao kapa tabang. Basobok dahulu saat USS Langley (CV-1) partamo kalua, Amerika Serikat sabagai pamagang "hak paten" ateh klasifikasi model ko, dek baitu mangkategorikan kapa induak sabagai turunan dari kapa panjalajah.

Namun, satalah reklasifikasi paska Traktat Angkatan Lauik Washington, kapa induak akhianyo dipisah jinihnyo dari kapa panjalajah alias badiri surang. Sahinggo, definisi CV nan dipakai hinggo kini iyolah kapa lauik pambao kapa tabang ("Carrier Vessel"), indak lai ado sangkut-paut jo kapa panjalajah.

Rujuakan

Caliak pulo
 Palabuahan Taluak Bayua

Pautan lua
 
 Future Aircraft Carrier: UK. Armed Forces International 
 Aircraft carriers of the USN 
 Info about flight deck crew, arresting cables, catapults
 How Stuff Works—Aircraft Carriers
 Haze Gray & Underway, World Aircraft Carrier Lists comprehensive and detailed listings of all the world's aircraft carriers and seaplane tenders from 1913 to 2001, with photo gallery.
 Ships That Mother Seaplanes: craft of the "hush-hush" fleet may play a part in first trans-Atlantic flight. Popular Science monthly, February 1919, page 80, on Google Books.
 Militeria KAPAL INDUK